open-index/open-wikipedia-markdown huggingface dataset:
Arvid Sanmark

**Arvid Sanmark** (29. lokakuuta 1866 Helsinki – 1. tammikuuta 1908 Helsinki) oli suomalainen kartanonomistaja ja pankki-, liike- ja valtiopäivämies. 

Sanmarkin vanhemmat olivat yli-intendentti Carl Gustaf Sanmark ja Maria Katarina Borg ja puoliso vuodesta Emilia Helena Sofia Antell, senaattori Kasten Antellin tytär. Rehtori, kansanedustaja Carl Sanmark oli heidän poikansa. Arvid Sanmark tuli ylioppilaaksi Helsingissä ja toimi liike- ja pankkimiehenä Oulussa ja Helsingissä. Kartanonomistaja hän oli Helsingin pitäjässä ostettuaan Håkansbölen kartanon vuonna 1905.

Sanmark oli aatelissäädyssä edustaja valtiopäivillä  1897, 1900, 1904–1905 ja 1905–1906. 

## Lähteet
Vähä Ruokjärvi

**Vähä Ruokjärvi** on matala humusjärvi Lohjan länsiosassa läntisellä Uudellamaalla. Sen pinta-ala on 62 hehtaaria. Etäisyys Lohjan keskustasta on 18 kilometriä luoteeseen.

## Maantiede
Vähä Ruokjärven rantaviiva on erittäin mutkainen, sen pituus on 10&nbsp;723 metriä. Etäisyys järven länsirannalta itärannalle on yli kaksi kilometriä. Ympäristötietojärjestelmä Hertan mukaan saaria on kolme, joista suurin on runsaan hehtaarin laajuinen Holma järven länsiosassa. Toiseksi suurin on noin puolen hehtaarin laajuinen Mustikkasaari järven läntisimmässä osassa. Kartan mukaan järven pohjoisosan Liukulahdessa sijaitsee kolmen luodon rykelmä ja lisäksi järven itäosassa on vähäinen luoto. Vähä Ruokjärven syvin kohta sijaitsee altaan länsiosassa Mustikkasaaren luoteispuolella.

Vähä Ruokjärven ympärillä on useita vakavesiä, lähimpänä Enäjärvi lännessä. Järviä erottava kannas on noin 300 metriä leveä. Pohjoispuolella sijaitsee Kaituri, Lihava ja Laiha sekä koillisessa Iso Ruokjärvi. Vähä Ruokjärvi on muutaman hehtaarin Iso Ruokjärveä laajempi.

Vähä Ruokjärven rannat ovat varsin metsäisiä, peltoa on jonkin verran pohjoisessa ja idässä. Asutusta on melko paljon. Etelärannan Kultamäki kohoaa noin 40 metriä järven pinnan yläpuolelle.

Vähä Ruokjärveen virtaa vettä Laihasta ja Lihavasta, joiden korkeustaso on 0,3–1,5 metriä ylempi. Vähä Ruokjärven itärannalta lähtee laskuoja Ruokjärveen, joka on Iso Ruokjärven kaakkoinen lahti. Iso Ruokjärven korkeustaso on 0,7 metriä Vähä Ruokjärveä alempi.

Vähä Ruokjärvi on rehevähkö ja sen ekologinen tila on hyvä. Vesitilavuus on 1&nbsp;884&nbsp;000 kuutiometriä.

Vähä Ruokjärvi (23.074.1.008) kuuluu Hämjoen valuma-alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Hämjoen alueeseen kuuluu kuusitoista vähintään hehtaarin laajuista vakavettä; niiden nimet ovat varsin epätavallisia, kuten Sevolampi, Kivimäen Kaita, Lihava ja Laiha.

## Lähteet
Kaitajärvi (Lohja)

**Kaitajärvi** on karu järvi Lohjan länsiosassa läntisellä Uudellamaalla. Sen pinta-ala on 23,5 hehtaaria. Etäisyys Lohjan keskustasta on 18 kilometriä luoteeseen.

## Maantiede
Kaitajärven pituus lounaasta koilliseen on 1,4 kilometriä. Järvi on varsin tasaleveä, noin 200 metriä, paitsi keskeltä, jossa leveys on noin 100 metriä. Kaitajärven lounaisosassa on nimetön luoto, järven rannoilla on runsaasti pientaloja. Järveen virtaa vähäisiä tulo-ojia, luusua puolestaan sijaitsee järven lounaiskolkassa. Ympärillä on useita vakavesiä, lähimpänä Haarjärvi lännessä, Valkjärvi lounaassa sekä Vähä Heilampi ja Iso Heilampi idässä. Valtatie 1 kulkee noin neljänneskilometri Kaitajärven pohjoispuolitse.

Kaitajärvi (23.074.1.005) kuuluu Hämjoen valuma-alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Hämjoen alueeseen kuuluu kuusitoista vähintään hehtaarin laajuista vakavettä; niiden nimet ovat varsin epätavallisia, kuten Sevolampi, Kivimäen Kaita, Lihava ja Laiha.

## Lähteet
Karisjärvi (järvi)

**Karisjärvi** on matala humusjärvi Karisjärven kylässä Lohjan pohjoisosassa luoteisella Uudellamaalla. Sen pinta-ala on 56 hehtaaria. Etäisyys Lohjan keskustasta on 29 kilometriä pohjoiseen.
## Maantiede
Karisjärven pituus kaakosta luoteeseen on runsaan kilometrin, leveys on 600 metriä. Saaria ei ole. Järveä reunustaa pääosin metsämaa, pohjoisessa ja koillisessa on peltoaukeita. Karisjärveen virtaa Vallinoja etelästä, Karisjärvestä virtaa puro luoteeseen. Runsas kilometri Karisjärvestä pohjoiseen sijaitsee Niemilampi, idässä on Rausjärvi, etelässä Tuhkuri ja Kesola sekä lounaassa Iso Mustalampi.

Asutus kuormittaa Karisjärveä jonkin verran, järven ekologinen tila on tyydyttävä.

Karisjärvi (23.062.1.011) kuuluu Pusulanjärven alueeseen (23.062), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Karisjärvi on Karjaanjoen vesistön läntisiä vakavesiä.

## Lähteet
Squanto

**Squanto**, myös **Tisquantum**, (k. marraskuussa 1622, Chatham Harbor, Plymouthin siirtokunta) oli pawtuxet-heimoon kuulunut tulkki ja opas.

Squanton intiaaniheimo pawtuxetit asui nykyisen Massachusettsin ja Rhode Islandin seuduilla. Hänen varhaisvuosistaan tiedetään hyvin vähän. Joidenkin lähteiden mukaan George Weymouth olisi vienyt Squanton mukanaan Englantiin vuonna 1605, ja Squanto olisi palannut kotiseudulleen tutkimusmatkailija John Smithin mukana vuosina 1614–1615.

Joka tapauksessa eräs Smithin miehistön jäsen, Thomas Hunt, sieppasi Squanton ja muita intiaaneja, ja vei heidät Espanjaan, Málagan satamaan, myydäkseen heidät orjiksi. Squanto palasi kotiin vuonna 1619. Siellä hän sai kuulla, että koko hänen heimonsa oli kuollut kulkutautiin. Vuonna 1621 englantilaisten siirtolaisten kanssa ystävystynyt abenakien päällikkö Samoset toi Squanton englantilaisten siirtokuntaan. Squanto oli asunut kotiinpaluunsa jälkeen wampanoagien luona, mutta pian hänestä tuli Plymouthin siirtokunnan jäsen. Koska Squanto puhui sujuvasti englantia, teki kuvernööri William Bradford hänestä intiaanilähettiläänsä. Squanto toimi sen jälkeen puritaani-uudisasukkaiden johtajan Edward Winslowin tulkkina, kun tämä neuvotteli wampanoagien päällikön Massasoitin kanssa. Squanto kuoli toimiessaan Bradfordin oppaana tutkimusmatkalla Cape Codin ympäri.

## Lähteet
Kesola

**Kesola** on järvi Lohjan pohjoisosassa luoteisella Uudellamaalla. Sen pinta-ala on 25,5 hehtaaria. Etäisyys Lohjan keskustasta on 26 kilometriä pohjoiseen ja Karkkilasta kuusi kilometriä länteen.

## Maantiede
Kesolan lounais–koillissuuntainen pituus on 1,1 kilometriä. Järvi on saareton ja keskiosastaan huomattavasti leveämpi kuin etelä- ja pohjoisosastaan. Kesolaa reunustaa metsämaa, mutta lähistöllä on myös peltoa, jotka kuormittavat järveä jossain määrin. Kesolan etelärannalta virtaa laskuoja Yrjönselkään, joka sijaitsee noin 200 metriä etelään.

Kesola (23.067.1.011) kuuluu Hirvijoen valuma-alueeseen (23.067), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Kesola on kolmanneksi suurin Hirvijoen alueen 24:stä vähintään hehtaarin laajuisesta vakavedestä; se on Hirvijoen alueen läntisiä järviä.

## Lähteet
Palazzolo dello Stella

**Palazzolo dello Stella** on kunta Koillis-Italiassa Friuli-Venezia Giulian autonomisella alueella Udinen maakunnassa. Vuoden 2021 alussa kunnassa asui 2&nbsp;881 asukasta.

## Lähteet

## Aiheesta muualla

*Kunnan verkkosivut
Viet-muong-kielet

**Viet-muong-kielet** on austroaasialaisiin kieliin kuuluva kieliryhmä. Sen puhuma-alue rajoittuu lähinnä nykyisen Vietnamin alueella. Kaikkia kolmea kieltä kirjoitetaan samalla kirjoitusjärjestelmällä (quốc ngữ) ja ne ovat melko lähellä toisiaan. Kieliryhmään kuuluu kolme kieltä:

* Vietnam
* Mường
* Nguồn

## Lähteet
Fauna Europaea

**Fauna Europaea** on tieteellisen luokittelun tietokanta, joka käsittää Euroopan alueella elävien monisoluisten eliöiden binomisen nimistön ja levinneisyyden.  Eurooppa-neuvosto rahoitti tietokannan perustamiseen tähtäävää projektia vuosina 2000-2004, ja projektia johti Amsterdamin yliopisto. Nykyisin tietokantaa ylläpitää Museum für Naturkunde.

## Katso myös
* International Plant Names Index
* Index Fungorum

## Aiheesta muualla
*  Fauna Europaea Tietokannan verkkosivut

## Lähteet
King’s Cross St. Pancrasin tulipalo

**King’s Cross St. Pancrasin metroaseman tulipalo** sattui 18. marraskuuta 1987 Lontoossa ja vaati 31 kuolonuhria.

Tulipalo sai alkunsa Lontoon metron tärkeän solmukohdan King’s Cross St. Pancrasin metroaseman puisesta liukuportaikosta, jonka koneistoon oli pudonnut yhä kytenyt tulitikku. Tuntematon matkustaja oli tiettävästi sytyttänyt sillä savukkeen ja pudottanut sen sitten liukuportaissa. Vaikka Lontoon metrossa oli jo tupakointikielto aiempien tulipalojen takia, sitä ei tarkkaan valvottu. Tulitikku kyti koneistossa ja sytytti siellä olleen kerroksen voiteluainetta ja roskaa. Palo oli aluksi vain pienimuotoinen, eikä siihen kiinnitetty paljoa huomiota. Tulipalo levisi vähitellen ylös liukuportaita, ja noin kello 19:45 se leimahti äkillisesti porraskuilua ylös maanalaiseen asemahalliin, jossa oli tapahtumahetkellä runsaasti ihmisiä.

Leimahduksen syy osoittautui tutkimuksissa vasta, kun tulipalo mallinnettiin matemaattisesti. Syyksi osoittautui kaksi tekijää; ensimmäinen niistä oli Coandă-ilmiö, jonka takia tulipalon kuumentama ilmavirtaus painui puisen liukuportaikon askelmia vasten, ja toinen se, että puiset portaat lopulta lieskahtivat () kuumentumisen seurauksena. Näiden kahden tekijän yhteisvaikutusta, jota ei ollut aiemmin todettu, kutsutaan nykyään *uomailmiöksi* ().

Tulipalon johdosta Lontoon metron puiset liukuportaat korvattiin metallisilla, ja paloturvallisuussäädöksiä uusittiin.

## Lähteet
Frank McAvennie

**Frank McAvennie** (s. 22. marraskuuta 1959 Glasgow) on skotlantilainen jalkapalloilija, pelipaikaltaan hyökkääjä. Hän edusti kotimaassaan St. Mirreniä, Celticiä ja Falkirkia sekä Englannissa West Ham Unitedia kahteen otteeseen yhteensä viisi kautta, Aston Villaa kolmen liigaottelun verran ja Swindon Townia seitsemän liigaottelun verran. Hän voitti Skotlannin liigamestaruuden ja cupin Celticin joukkueessa kaudella 1987–1988; hän teki cupin loppuottelussa kaksi maalia. St. Mirrenille hän teki 135 liigaottelussa 48 maalia, Celticille 85 liigaottelussa 37 maalia ja West Ham Unitedille 153 liigaottelussa 49 maalia, ja ensimmäisellä Englannin-kaudellaan 1985–1986 hän oli 26 maalillaan 1. divisioonan toiseksi paras maalintekijä, edellään vain Gary Lineker.

McAvennie pelasi Skotlannin maajoukkueessa viisi maaottelua ja teki niissä yhden maalin. MM-kilpailuissa 1986 hän pääsi vaihtopelaajana kentälle alkulohko-otteluissa Tanskaa ja Länsi-Saksaa vastaan.

Jalkapallokenttien ulkopuolella McAvennien elämään kuului paljon juhlimista, ja hän jäi huumeidenkin käytöstä kiinni.

## Lähteet
Château-Chinon (Ville)

**Château-Chinon (Ville)** on kunta Ranskassa Nièvren departementissa Burgundi-Franche-Comtén alueella. Se sijaitsee noin 65 kilometriä Neversin kaupungista itään.

Château-Chinon (Ville) on enklaavi, jota ympäröi toinen kunta Château-Chinon (Campagne), lukuun ottamatta kapeata käytävää kunnan länsipuolella.

## Historia
Kaupunki sijaitsee Morvanin massiivin sydämessä. Kaupungilla on pitkä historia. Se on ollut alun perin roomalainen oppidum, ja myöhemmin keskiajalla feodaalilinnan ympärille rakennettu kaupunki. Se oli Ranskan kuningaskunnan ja Burgundin herttuakunnan rajakaupunki, joten se joutui usein hyökkäysten kohteeksi. Kaupungissa on vähän jäljellä vanhaa keskiaikaista rakennuskantaa. Kaupungin portti, *porte Notre-Dame*, on rakennettu vuonna 1475 tuhotun linnan kivistä. Vuonna 1981 kaupunki nousi otsikoihin, kun sen pormestarista François Mitterrandista tuli Ranskan presidentti.

## Nähtävyyksiä
Kaupungintalon edustalla olevan suihkulähteen veistoksineen on tehnyt kuvanveistäjät Niki de Saint-Phalle ja Jean Tinguely. 1700-luvulla rakennettu Sainte-Claire -luostari toimii nykyään museokeskuksena. Siellä on pukumuseo (*Musée du Costume*), jossa voi tutustua ranskalaiseen muotiin 1700-luvun lopulta 1900-luvun puoliväliin saakka, sekä Septennat-museo (*Musée du Septennat*), jossa on näytteillä François Mitterrandin saamat viralliset ja henkilökohtaiset lahjat hänen presidenttivuosiltaan 1981-1995.


Tiedosto:Chateau-Chinon_-_07.jpg|Porte Notre-Dame
Tiedosto:Mitterrand-Denkmal-Ch-Cinon.jpg|François Mitterrandin rintakuva
Tiedosto:Chateau-Chinon_-_Musee_du_Septennat_-_37.jpg|Septennat-museo
Tiedosto:Chateau-Chinon_-_3_croix.jpg|Kalvaarioryhmä


## Lähteet

## Aiheesta muualla
Luettelo kantakielistä

**[[Kantakieli]]** on jonkin tarkasteltavan kielen varhainen muoto, josta kyseisen kielikunnan nykyiset kielet ovat kehittyneet. Kantakielistä ei juuri koskaan saada suoraa tietoa, vaan ne ovat tutkijoiden tekemiä rekonstruktioita. Ethnologue arvioi vuonna 2016, että maailmassa on 147 kielikuntaa. Määrä on kuitenkin epätarkka, sillä kaikkien kielten keskenäisiä sukulaisuussuhteita ei ole dokumentoitu yhtä tarkasti..

Alla oleva luettelo kantakielistä niiden syntyseudun mukaan

## Afrikka

* Afroaasialainen kantakieli
** Seemiläinen kantakieli
** Kantaberberi
* Nigeriläis-kongolainen kantakieli
** Kantabantu

## Eurooppa, Lähi-itä ja Kaukasus

* Luoteiskaukasialainen kantakieli
* Kantakartveli
* Kantabaski
* Indoeurooppalainen kantakieli
** Anatolialainen kantakieli
** Kantatokaari
** Kanta-albania
** Alkukreikka
** Kanta-armenia
** Indoiranilainen kantakieli
** Baltoslaavilainen kantakieli
** Kelttiläinen kantakieli
** Germaaninen kantakieli
** Itaalinen kantakieli

## Pohjois-Aasia

* Turkkilainen kantakieli
* Kantamongoli
* Kantatunguusi
* Kantakorea
* Kantajapani
* Uralilainen kantakieli
* Kamtšatkalainen kantakieli
* Kanta-ainu

## Etelä-Aasia

* Kantadravida

## Tyynenmeren alue

* Pama-nyungalainen kantakieli
* Yleisuusiguinealainen kantakieli
* Austronesialainen kantakieli
* Tai-kadai-kantakieli
* Sinotiibetiläinen kantakieli
* Hmong-mien-kantakieli
* Austroaasialainen kantakieli

## Amerikka

* Eskimo-aleuttinen kantakieli
* Algilainen kantakieli
* Kantairokeesi
* Uto-asteekkilainen kantakieli
* Kantamaya
* Na-dené-kantakieli
* Oto-manguelainen kantakieli
* Tucanolainen kantakieli
* Kantatupi
* Makro-je-kantakieli
* Kanta-arawak

## Lähteet
Radek Bejbl

**Radek Bejbl** (s. 29. elokuuta 1972 Nymburk, Tšekkoslovakia) on tšekkiläinen jalkapalloilija, pelipaikaltaan puolustava keskikenttäpelaaja. Hän pelasi vuosina 1992–2001 Tšekkoslovakian maajoukkueessa kaksi ja Tšekin maajoukkueessa 56 maaottelua. Hän teki Tšekille kolme maaottelumaalia. Hän saavutti EM-hopeaa vuonna 1996.

Bejbl edusti kotimaassaan Slavia Prahaa ja uransa lopulla yhden kauden Slovan Liberecia sekä Espanjassa Atlético Madridia kausina 1996–2000, Ranskassa Lensia kausina 2000–2002 ja Itävallassa Rapid Wieniä kausina 2005–2007. Hän voitti Tšekin mestaruuden vuonna 1996.

Bejbl pelasi EM-kilpailuissa 1996 täydet minuutit Tšekin kaikissa otteluissa lukuun ottamatta välierää, josta hän oli poissa saatuaan aiemmissa otteluissa kaksi varoitusta ja niiden myötä yhden ottelun pelikiellon. Hän teki 2–1-voittomaalin alkulohko-ottelussa Italiaa vastaan. Tšekki saavutti hopeaa hävittyään loppuottelussa jatkoajan kultaisella maalilla Saksalle. EM-kilpailuissa 2000 Bejbl pelasi joukkueensa kaikki kolme ottelua, joista kaksi avauskokoonpanossa.

## Lähteet
Rakennegeologia

**Rakennegeologia** on geologian osa-alue, joka tutkii kallioperän rakenteita ja niiden kolmiulotteisia esiintymiä. Tutkimuskohteet vaihtelevat hyvin pienistä kristallien hilavirheistä maankuoressa oleviin siirros- ja poimurakennelmiin. Rakennegeologisessa tutkimuksessa voidaan selvittää geometriikan lisäksi myös kallioperän rakenne-evoluutiota. Näin monien alueiden tietoja yhdistämällä voidaan saada selville aineistoa maankuoren synnystä ja kehityksestä.

Rakennegeologian tutkimusmenetelmät ovat varsin monimuotoisia, ja esimerkiksi pieniä rakenteita voidaan tutkia petrografisella mikroskoopilla. Hyvin ohuita mikroskoopilla tutkittavia kivileikkeitä kutsutaan ohuthieiksi. Laajemman mittakaavan rakenteita tutkitaan kenttätutkimuksissa, jolloin monesti päämääränä on tulkita pinnanalla olevia rakentaita pinnalta saatavien tietojen perusteella. Tutkimuksessa käytetään hyväksi kuitnekin myös muun muassa karttoja, ilmakuvia, kairausnäytteiyä, geoyfysikaalisia aineistoja ja rakennemittauksia.

Rakennegeologian tuntemusta käytetään apuna muun muassa rakentamisessa ja luonnonvarojen hyödyntämisessä. Kalliorakentamisessa rakojen ja siirrosten tunteminen on oleellista, sillä kiven lujuusominaisuudet riippuvat rakojen määrästä ja tiheydestä. Voimakkaasti rakoilevassa kallioperässä pohjavesi puolestaan virtaa helpommin. Kallioperän rakenteet voivat antaa myös viitteitä öljy- ja malmiesiintymistä.

## Lähteet

## Aiheesta muualla
Lumotut sisaret

**Lumotut sisaret** () on vuonna 1998 ensi-iltansa saanut yhdysvaltalainen fantasiaelokuva, jonka on ohjannut Griffin Dunne. Elokuva perustuu Alice Hoffmanin vuonna 1995 julkaistuun romaaniin *Noitasisaret*. Elokuva kertoo Owensin noitasukuun kuuluvista sisaruksista Sallysta ja Gillianista, jotka kärsivät heidän esiäitiensä jälkeläisilleen langettamasta sukukirouksesta, jonka seurauksena heihin rakastuvat miehet kuolevat nuorina. 

## Näyttelijät

## Vastaanotto
*Lumotut sisaret* ei ollut lipunmyyntimenestys ilmestyessään elokuvateattereissa, kun sen lipunmyynti oli kotimaassaan 46 miljoonaa dollaria verrattuna elokuvan 75 miljoonan dollarin budjettiin. Lisäksi kriitikoiden arvosanoja keräävä Metacritic on antanut elokuvalle 22 kriitikon arvion perusteella arvosanan 46/100 ja Rotten Tomatoes sivuston arvosana elokuvalle on 22%, joka perustuu 93 arvioon.

## Lähteet

## Aiheesta muualla

* 
*
Oseanian kielet

**Oseanian kielet** on nimitys maantieteellisesti samalla alueella, Oseaniassa, puhuttaville kielille. Yksittäisten kielten määrä keskittyy Uuden-Guinean saarelle, jossa puhutaan arviolta 800 kieltä; eniten koko maailmassa yhdellä yhtenäisellä alueella.

Oseanian kielet jaetaan kolmeen erilliseen ryhmään:

* Papuakielet
* Australialaiset kielet
* Austronesialaiset kielet

Lisäksi alueella puhutaan entisten siirtomaaisäntien kieliä kuten englantia ja ranskaa. Nämä ovat myös edesauttaneet useampien pidgin- ja kreolikielten syntymistä (esim. norfuk, bislama, chavacano, Tok-pisin Ja saksankielinen kreolikieli, Userdeutsch) . Alueelle muuttaneiden ihmisten mukana ovat tulleet myös mm. italian ja kiinan kielet..

## Lähteet
Sangharakshita

Urgyen **Sangharakshita** (alun perin *Dennis Philip Edward Lingwood*; 1925 Lontoo – 30. lokakuuta 2018 Hereford) oli brittiläinen buddhalainen opettaja ja vaikuttaja. Hän perusti vuonna 1967 Länsimaisen buddhalaisen veljeskunnan ystävät -järjestön, jonka uudeksi nimeksi otettiin vuonna 2010 Triratna-yhteisö.

Sangharakshita kärsi lapsena sydänongelmista, joiden takia vietti paljon aikaa vuoteessaan. Tätä aikaa hän käytti kirjojen lukemiseen, mikä muodosti pohjan hänen kääntymiselleen buddhalaiseksi. Hän palveli brittijoukoissa Aasiassa toisen maailmansodan aikana, mutta päätti jäädä sinne. Hän vannoi valansa noviisina vuonna 1949 ja sai tässä vaiheessa sanskritinkielisen Sangharakshita-nimen, joka merkitsee "henkisen yhteisön suojelemaa". Sangharakshita vannoi täysvalansa theravadamunkkina vuonna 1950. Hän alkoi kuitenkin pettyä jäykkänä ja hierarkkisena pitämäänsä luostarielämään. Intiaan paenneiden tiibetinbuddhalaisten lamojen Sangharakshita sen sijaan koki kohtelevan muita vertaisinaan, mitä hän piti mieluisampana. Intiassa ollessaan Sangharakshita myös työskenteli buddhalaisuuden edistämiseksi maassa B. R. Ambedkarin värväämänä. Ambedkar pyrki käännyttämään daliteja, joiden opettamista Sangharakshita jatkoi Ambedkarin kuoleman jälkeenkin.

Sangharakshita palasi synnyinmaahansa vuonna 1964 ja perusti vuonna 1967 oman, nopeasti laajentuneen liikkeensä. Sangharakshita jäi eläkkeelle 1990-luvulla ja lopulta luopui perustamansa liikkeen johtajuudesta, mutta käytännössä hän pysyi sen merkittävämpänä vaikuttajana. 

Sangharakshita kuoli 30. lokakuuta 2018. Hän oli Triratna-yhteisön tiedotteen mukaan kärsinyt keuhkokuumeesta ja verenmyrkytyksestä. Hänen hautajaisseremonioihinsa osallistui marraskuussa arviolta 1&nbsp;200–1&nbsp;400 henkilöä, minkä lisäksi tapahtuma näytettiin nettilähetyksenä. Sangharakshitan jälkeensä jättämään kirjalliseen tuotantoon kuuluu uskonopillisia teoksia, runoutta, muistelmia ja esseitä.

## Syytökset väärinkäytöksistä
Sangharakshita oli opettajana kiistelty hahmo sekä opillisessa mielessä että käytännöiltään. Häntä syytettiin usein seksismistä ja seksuaalisesta hyväksikäytöstä. Vuonna 2017 vastauksena syytöksiin 1970–1980-lukujen aikaisesta hyväksikäytöstä ja misogyniasta Sangharakshita pahoitellen tunnustikin "rikkoneensa buddhalaisia eettisiä periaatteita". Sangharakshitaa on syytetty myös miesten painostamisesta seksisuhteisiin.

## Lähteet
Poimu (geologia)

**Poimu** on geologiassa alkujaan tasaiseen kerrokselliseen tai liuskeiseen rakenteeseen tullut aaltomainen tai kaarella tai mutkalla oleva kohta. Poimu on yleensä deformaation ja jännityksen aikaansaama, jolloin alun perin vaaka-asentoinen tai lähes vaaka-asentoinen kerros on vääntynyt kaarevaksi.

Poimuakseliksi kutsutaan viivaa, jota pitkin poimu kaartuu kaikista voimakkaimmin. Päällekkäiset tasot yhdistämällä poimuakselista saadaan akselitasoksi kutsuttu pinta. Taivevyöhyke on puolestaan akselia hieman laajempi alue, jossa taipuminen on kuitenkin voimakkaampaa kuin poimun kyljillä.

Antikliini on poimu, jossa kerrokset kaartuvat ylöspäin ja jonka maanpintaleikkauksessa keskiosan kerrokset ovat vanhempia kuin reunojen kerrokset. Synkliini on puolestaan vastakkainen poimu eli siinä kaari kaartuu alaspäin ja keskiosassa kerrokset ovat nuorempia kuin poimun reunan kerrokset. Jos kerrosten ikää ei tunneta, käytetään termejä antiformi ja synformi.

Poimujen koko sekä niiden taipumisen suuruus vaihtelee huomattavasti. Osassa kerrostumien mutka on vain juuri ja juuri havaittavissa, mutta joskus poimun kyljet ovat kääntyneet käytännössä rinnakkaisiksi. Kylkien välisen kulmien perusteella poimuja kutsutaan loiviksi, avoimiksi, tiukoiksi ja isokliinisiksi. Viimeksi mainitussa poimussa kyljet ovat samansuuntaiset. Poimu ja sen akselitaso voivat olla pystysuorassa, kallistuneena tai vaakatasossa, jolloin puhutaan makaavista poimuista.

Orogeenisissä vyöhykkeissä deformaatio tapahtuu yleensä monessa vaiheessa. Monivaiheisessa poimutuksessa deformaatiota aiheuttavat jännitykset muuttuvat ajan mukana. Eroosiopinnoilla tällainen tapahtuma luo poimuinterferenssikuvion, joissa poimuttuneet kerrokset ovat poimuttuneet uudelleen.

## Lähteet
*Kähkönen, Yrjö & Lehtinen, Martti: ”Geologian peruskäsitteitä”. Teoksessa: 

### Viitteet

## Aiheesta muualla
Demokraattinen puolue (Turkki)

**Demokraattinen puolue** (turk. *Demokrat Parti*), lyh. **DP**) on turkkilainen keskusta-oikeistolainen puolue, jonka puheenjohtajana toimii Gültekin Uysal. Puolueen logo on hevonen.

DP perustettiin ensimmäisen kerran vuonna 1946. Perustajia olivat Celâl Bayar, Fuad Köprülü, Refik Koraltan ja Adnan Menderes. Politiikan ja talouden liberalisointia ajanut DP nousi Turkissa valtaan vuonna 1950 järjestetyissä vapaissa vaaleissa suurella ääntenenemmistöllä. Se hallitsi Turkkia koko 1950-luvun. DP kiellettiin vuoden 1960 vallankaappauksen jälkeen. Vuonna 2007 puolue perustettiin uudelleen, kun Isänmaapuolue (ANAP) ja Oikea tie -puolue (DYP) yhdistettiin. Myöhemmin Isänmaapuolue kuitenkin vetäytyi yhteistyöstä.

## Lähteet
Nikon D300

**Nikon D300** on Nikonin 23. elokuuta 2007 julkistama digitaalinen järjestelmäkamera, jossa on 12,2 megapikselin APS-C-kokoinen CMOS-kenno. Kamerassa on kolmen tuuman näyttö ja kameralla pystyy kuvaamaan kuusi kuvaa sekunnissa.

Kameran edeltäjä on Nikon D200 ja seuraaja Nikon D300S.

## Lähteet

## Aiheesta muualla

*Nikon D300 Nikonin sivuilla
Karisjärvi

**Karisjärvi** voi tarkoittaa seuraavia:

* Karisjärvi, kylä Lohjalla ent. Pusulan kunnan alueella
* Karisjärvi, järvi Lohjalla ent. Pusulan kunnan alueella
* Karisjärvi, järvi Jyväskylän Nakkerissa
* Karisjärvi, järvi Jyväskylässä ja Muuramessa 
* Vähä Karisjärvi, järvi Muuramessa
Ghassan Kanafani

**Ghassan Kanafani** (1936 Akko, Mandaatti-Palestiina – 1972 Beirut, Libanon) oli palestiinalainen kirjailija ja terroristijärjestö Palestiinan vapautuksen kansanrintaman (PLFP:n) puhemies.

Kanafani oli vuodesta 1960 Beirutissa ilmestyvän *al-Muharrir*-lehden päätoimittaja. Liityttyään 1967 Palestiinan vapautuksen kansanrintamaan hän oli sen pää-äänenkannattajan *al-Hadafin* toimittaja. Hän kirjoitti kantaa ottavia poliittisia novelleja ja pienoisromaaneja. Hän kirjoitti arabiaksi.

Kananfanin tekstit ovat merkittävintä modernia palestiinalaista, jopa arabiankielistä, kirjallisuutta.

Kanafani kuoli Israelin tiedustelupalvelun Mossadin hänen autoonsa asentaman pommin räjähtäessä. Räjähdyksessä kuoli myös hänen 17-vuotias sisarentyttärensä. Israelin mukaan se oli kosto Lyddan lentoasemalle tehdystä hyökkäyksestä, johon Kanafani ei kuitenkaan suoranaisesti liittynyt. Kanafani esiintyi valokuvassa kyseisen verilöylyn toteuttajien kanssa juuri ennen hyökkäystä. Hän myös puolusti verilöylyssä käytettyjä taktiikoita ennen salamurhaansa.

## Lähteet

## Aiheesta muualla
Jalkapallon Euroopan-mestaruuskilpailujen 2020 kokoonpanot

Tämä sivu esittelee vuoden 2020 EM-kilpailujen osallistujajoukkueiden kokoonpanot. Joukkueiden kapteenit on merkitty -merkillä.

Mahdollisten koronavirustartuntojen ja niistä seuraavien karanteenien aiheuttaman pelaajapulan ehkäisemiseksi joukkueisiin saa nimetä 23 pelaajan sijasta 26 pelaajaa. Jokainen joukkue saa kuitenkin nimetä ottelupöytäkirjaan vain 23 pelaajaa, mikä on sama määrä kuin aikaisempina vuosina. 

## Lohko A
### Italia
2. kesäkuuta 2021 nimetty 26 pelaajan lopullinen kokoonpano. 7. kesäkuuta Matteo Pessina nimettiin loukkaantuneen Stefano Sensin tilalle.

### Sveitsi
31. toukokuuta 2021 nimetty 26 pelaajan lopullinen kokoonpano.

### Turkki
1. kesäkuuta 2021 nimetty 26 pelaajan lopullinen kokoonpano.

### Wales
31. toukokuuta 2021 nimetty 26 pelaajan lopullinen kokoonpano.

## Lohko B
### Belgia
17. toukokuuta 2021 nimetty lopullinen 26 pelaajan kokoonpano.

### Suomi
1. kesäkuuta 2021 nimetty lopullinen 26 pelaajan kokoonpano. 3. kesäkuuta Nicholas Hämäläinen nimettiin loukkaantuneen Sauli Väisäsen tilalle.

### Tanska
25. toukokuuta 2021 nimetty lopullinen 26 pelaajan kokoonpano.

### Venäjä
2. kesäkuuta 2021 nimetty ja myöhemmin muutettu 26 pelaajan lopullinen kokoonpano.

## Lohko C
### Alankomaat
26. toukokuuta 2021 nimetty lopullinen 26 pelaajan kokoonpano.

### Itävalta
24. toukokuuta 2021 nimetty lopullinen 26 pelaajan kokoonpano.

### Pohjois-Makedonia

### Ukraina
1. kesäkuuta 2021 nimetty ja myöhemmin muutettu 26 pelaajan lopullinen kokoonpano.

## Lohko D
### Englanti
1. kesäkuuta 2021 nimetty ja myöhemmin muutettu 26 pelaajan lopullinen kokoonpano.

### Kroatia
17. toukokuuta 2021 nimetty 26 pelaajan lopullinen kokoonpano.

### Skotlanti
19. toukokuuta 2021 nimetty 26 pelaajan lopullinen kokoonpano.

### Tšekki
25. toukokuuta 2021 nimetty 26 pelaajan lopullinen kokoonpano.

## Lohko E
### Espanja
24. toukokuuta 2021 nimetty 24 pelaajan lopullinen kokoonpano.

### Puola
17. toukokuuta 2021 nimetty 26 pelaajan lopullinen kokoonpano.

### Ruotsi
18. toukokuuta 2021 nimetty ja 31. toukokuuta muutettu 26 pelaajan lopullinen kokoonpano.

### Slovakia
2. kesäkuuta 2016 nimetty 26 pelaajan lopullinen kokoonpano.

## Lohko F
### Portugali
20. toukokuuta 2021 nimetty ja myöhemmin muutettu 26 pelaajan lopullinen kokoonpano.

### Ranska
18. toukokuuta 2021 nimetty 26 pelaajan lopullinen kokoonpano.

### Saksa
19. toukokuuta 2021 nimetty 26 pelaajan lopullinen kokoonpano.

### Unkari
1. kesäkuuta 2021 nimetty 26 pelaajan lopullinen kokoonpano. 16. kesäkuuta 2021 Dániel Gazdag jätti joukkueen loukkaantumisen takia.

## Lähteet
Stephen Chow Sau-yan

**Stephen Chow Sau-yan** S.I. (; s. 7. elokuuta 1959 Hongkong) on kiinalainen roomalaiskatolinen piispa. Hänet vihki papiksi Hongkongin hiippakuntaan John Baptist Wu Cheng-chung 16. heinäkuuta 1994. Hänet nimitettiin Hongkongin hiippakunnan johtoon 17. toukokuuta 2021.

## Lähteet
Dear Evan Hansen

**Dear Evan Hansen** on vuonna 2021 ensi-iltansa saanut yhdysvaltalainen musikaalielokuva, jonka on ohjannut Stephen Chbosky. Elokuva perustuu Benj Pasekin ja Justin Paulin samannimiseen Broadway-musikaaliin vuodelta 2015. Elokuva kertoo yksinäisestä lukiolaispojasta Evan Hansenista, joka kirjoittaa itselleen kirjeitä. Yksi kirjeistä päätyy Evanin luokkakaverin Connorin käsiin, joka tekee itsemurhan. Evanin itselleen kirjoittama kirje tulkitaan Connorin itsemurhakirjeeksi Evanille ja Evan päätyy monimutkaiseen valheiden kierteeseen. Elokuvan nimiosassa on Ben Platt, joka uusii roolinsa Broadway-musikaalista. Elokuvan muissa pääroleissa esiintyvät Kaitlyn Dever, Amandla Stenberg, Nik Dodani, Colton Ryan, Danny Pino, Julianne Moore ja Amy Adams.

Elokuva sai ensi-iltansa Yhdysvalloissa 24. syyskuuta 2021.

## Näyttelijät

## Lähteet

## Aiheesta muualla
* Elokuvan virallinen sivusto
*
Christian Neureuther

**Christian Neureuther** (s. 28. huhtikuuta 1949) on saksalainen, vuosina 1969–1981 maailmancupissa kilpaillut alppihiihtäjä. Hän menestyi parhaiten pujottelussa, jossa hän voitti kuusi maailmancupin osakilpailua ja sijoittui olympialaisissa kahdesti viidenneksi.

Neureuther kilpaili arvokisoissa ensimmäisen kerran Sapporon olympialaisissa 1972, ja siellä hän sijoittui pujottelussa 11:nneksi ja keskeytti suurpujottelukilpailun ensimmäisellä kierroksella. Innsbruckin olympialaisissa 1976 hän sijoittui pujottelussa viidenneksi yli kaksi sekuntia pronssimitalistille hävinneenä ja suurpujottelussa 30:nneksi. Garmisch-Partenkirchenin MM-kilpailuissa 1978 hän sijoittui pujottelussa kuudenneksi. Lake Placidin olympialaisissa 1980 hän oli pujottelussa viides 0,08 sekunnin päässä mitalisijasta.

Neureuther voitti urallaan kuusi maailmancupin pujottelun osakilpailua, joista kaksi tammikuussa 1973, kaksi tammikuussa 1974 ja kaksi tammikuussa 1979. Hän ylsi kolmen parhaan joukkoon 20 kertaa, ensimmäisen kerran tammikuussa 1971 ja viimeisen kerran helmikuussa 1980. Maailmancupin kokonaiskilpailussa hän sijoittui parhaimmillaan neljänneksi kaudella 1972–1973, kahdeksanneksi kaudella 1970–1971 ja yhdeksänneksi kaudella 1973–1974. Pujottelun maailmancupissa hän sijoittui toiseksi kausina 1972–1973 ja 1973–1974 edellään molemmilla kerroilla Italian Gustav Thöni.

Neureuther avioitui alppihiihdon olympiavoittaja Rosi Mittermaierin kanssa. Heidän lapsistaan poika Felix menestyi myös alppihiihtäjänä ja tytär Ameli on työskennellyt muotisuunnittelijana.

## Maailmancupin osakilpailuvoitot

## Lähteet
Michael Lewis

**Michael Lewis** on yhdysvaltalainen kirjailija, joka kirjoittaa talous- ja urheiluaiheisia tietokirjoja.

Lewisin kirjoista on tehty kolme elokuvasovitusta: ''Elämä pelissä'' (2009), *[[Moneyball]]* (2011) ja ''The Big Short'' (2015).

## Kirjat

## Lähteet

## Aiheesta muualla
* Podcast: Against the Rules
* Kirjailijan verkkosivut
Orhan Veli Kanık

**Orhan Veli Kanık**, usein **Orhan Veli**, (1914 Konstantinopoli, Turkki – 1950 Istanbul, Turkki) oli turkkilainen runoilija ja kääntäjä, uuden turkkilaisen runouden suunnannäyttäjä. Kanık yhdisti kansankieltä uudenaikaisiin, paikoin surrealistisiin, aineksiin niukkapiirteiseksi runoudeksi. Yhdessä Oktay Rifatin ja Melih Cevdet Andayn kanssa Kanık perusti 1941 Garip-liikkeen, jonka ansiota modernin lyriikan läpimurto on turkkilaisessa lyriikassa.

Orhan Veli kuoli pudottuaan juovuksissa kadussa olleeseen monttuun.

## Lähteet

## Aiheesta muualla

* Luettelo Orhan Veli Kanıkin runosuomennoksista
Petr Kouba

**Petr Kouba** (s. 28. tammikuuta 1969 Praha, Tšekkoslovakia) on tšekkiläinen jalkapalloilija, pelipaikaltaan maalivahti. Hän pelasi vuosina 1991–1993 Tšekkoslovakian maajoukkueessa 14 ja vuosina 1994–1998 Tšekin maajoukkueessa 26 maaottelua. Hän saavutti EM-hopeaa vuonna 1996. Hänet valittiin Tšekin vuoden jalkapalloilijaksi vuonna 1993.

Kouba edusti kotimaassaan Bohemians Prahaa, Sparta Prahaa, Viktoria Žižkovia ja Jablonecia sekä Espanjassa Deportivo de La Coruñaa kausina 1996–1997 ja 1998–2001 ja Saksassa Kaiserslauternia syksyn 1997, mutta hän pääsi pelaamaan Espanjan La Ligassa vain kuusi ottelua eikä kertaakaan Saksan Bundesliigassa. Hän voitti Sparta Prahan joukkueessa Tšekkoslovakian mestaruuden vuosina 1991 ja 1993 sekä Tšekin mestaruuden vuosina 1994 ja 1995. Deportivo de La Coruña voitti Espanjan mestaruuden Kouban kuuluessa joukkueeseen vuonna 2000.

Kouba pelasi EM-kilpailuissa 1996 Tšekin kaikissa otteluissa ykkösmaalivahtina täydet minuutit. Välieräottelu Ranskaa vastaan ratkesi rangaistuspotkukilpailussa, jossa Kouba torjui kuudentena ranskalaisena vuorossa olleen Reynald Pedrosin laukauksen. Tšekki saavutti hopeaa hävittyään loppuottelussa jatkoajan kultaisella maalilla Saksalle.

## Lähteet
Gertrud Gabl

**Gertrud Gabl** (26. elokuuta 1948 St. Anton am Arlberg – 18. tammikuuta 1976 St. Anton am Arlberg) oli itävaltalainen, vuoteen 1972 asti maailmancupissa kilpaillut alppihiihtäjä. Hän menestyi parhaiten pujottelussa ja suurpujottelussa, joissa hän voitti yhteensä seitsemän maailmancupin osakilpailua ja sijoittui MM-kilpailuissa parhaimmillaan neljänneksi. Hän voitti maailmancupin kokonaiskilpailun kaudella 1968–1969.

Gabl kilpaili arvokisoissa ensimmäisen kerran Grenoblen olympialaisissa 1968, ja siellä hän sijoittui suurpujottelussa yhdeksänneksi, syöksylaskussa 12:nneksi ja keskeytti pujottelukilpailun ensimmäisellä kierroksella. Val Gardenan MM-kilpailuissa 1970 hän sijoittui pujottelussa neljänneksi 0,06 sekuntia pronssimitalistille hävinneenä ja suurpujottelussa viidenneksi 0,25 sekunnin päässä mitalisijasta. Sapporon olympialaisissa 1972 hän keskeytti sekä pujottelussa että suurpujottelussa.

Gabl voitti urallaan seitsemän maailmancupin osakilpailua, joista viisi pujottelussa ja kaksi suurpujottelussa. Hän ylsi kolmen parhaan joukkoon 17 kertaa: kymmenen kertaa pujottelussa ja seitsemän kertaa suurpujottelussa. Maailmancupin kokonaiskilpailun hän voitti kaudella 1968–1969, jolloin hän oli paras pujottelucupissa ja kolmas suurpujottelucupissa. Kaudella 1967–1968 hän sijoittui pujottelucupissa toiseksi, suurpujottelucupissa neljänneksi ja yhteispisteissä seitsemänneksi. Kaudella 1970–1971 hän oli suurpujottelucupissa neljäs, pujottelucupissa kahdeksas ja yhteispisteissä yhdeksäs.

Gabl kuoli lumivyöryssä tammikuussa 1976.

## Maailmancupin osakilpailuvoitot

## Lähteet
Etyylibutyyliketoni

**Etyylibutyyliketoni** eli **3-heptanoni** on ketoneihin kuuluva orgaaninen yhdiste, jonka molekyylikaava on C7H14O. Se on väritön tai aavistuksen kellertävä neste, jolla on hedelmäinen tuoksu. Se liukenee niukasti veteen, mutta helposti useisiin orgaanisiin liuottimiin.

Sitä käytetään parfyymeissa ja hajusteissa, liuottimena selluloosalle, nitroselluloosalle ja vinyylihartseille, sekä orgaanisten synteesien lähtöaineena.

## Valmistus
Etyylibutyyliketonia valmistetaan antamalla propanaalin reagoida metyylietyyliketonin kanssa. Kondensaatioreaktiossa syntyy hepta-3-en-3-onia, joka vedytetään etyylibutyyliketoniksi.

:CH3CH2CHO&nbsp;+&nbsp;CH3C(O)CH2CH3&nbsp;&rarr;&nbsp;CH3CH2C(O)CHCHCH2CH3&nbsp;+&nbsp;H2O

:CH3CH2C(O)CHCHCH2CH3&nbsp;+&nbsp;H2&nbsp;&rarr;&nbsp;CH3CH2C(O)CH2CH2CH2CH3

## Lähteet

## Aiheesta muualla
* PubChem: 3-Heptanone
* ChemSpider: 2545
Jernej Koblar

**Jernej Koblar** (s. 30. syyskuuta 1971 Jesenice, Jugoslavia) on slovenialainen, vuosina 1992–2003 maailmancupissa kilpaillut alppihiihtäjä. Hän ylsi kahdesti niin maailmancupissa kuin arvokilpailuissakin kymmenen parhaan joukkoon.

Koblarin ensimmäiset arvokilpailut olivat Lillehammerin olympialaiset 1994, ja siellä hän sijoittui suurpujottelussa 22:nneksi ja supersuurpujottelussa 29:nneksi.  Sierra Nevadan MM-kilpailuissa 1996 hän sijoittui alppiyhdistetyssä 12:nneksi, supersuurpujottelussa 28:nneksi ja syöksylaskussa 40:nneksi sekä keskeytti suurpujottelun toisella kierroksella. Sestrieren MM-kilpailuissa 1997 hän saavutti uransa parhaan MM-sijoituksen ollessaan alppiyhdistetyssä kymmenes, ja lisäksi hän sijoittui suurpujottelussa 14:nneksi ja supersuurpujottelussa 16:nneksi.  Naganon olympialaisissa 1998 hän oli supersuurpujottelussa 17:s, syöksylaskussa 20:s ja suurpujottelussa 22:s.

Koblar sijoittui Vailin MM-kilpailuissa 1999 syöksylaskussa 31:nneksi sekä keskeytti supersuurpujottelussa ja suurpujottelussa. St. Antonin MM-kilpailuissa 2001 hän oli supersuurpujottelussa 15:s ja suurpujottelussa 18:s.  Salt Lake Cityn olympialaisissa 2002 hän ylsi uransa parhaaseen arvokisasaavutukseen alppiyhdistetyn yhdeksännellä sijallaan. Supersuurpujottelussa hän oli 15:s, suurpujottelussa 18:s ja syöksylaskussa 33:s.

Koblarin parhaat maailmancupsijoitukset olivat kahdeksas sija Sierra Nevadan supersuurpujottelussa maaliskuussa 1999 ja kymmenes sija Garmisch-Partenkirchenin supersuurpujottelussa tammikuussa 2001. Hän sijoittui maailmancupin kokonaiskilpailussa parhaimmillaan 64:nneksi kaudella 2000–2001. Supersuurpujottelucupin pisteissä hän oli parhaimmillaan 17:s kaudella 1998–1999.

Koblar avioitui ampumahiihtäjä Andreja Grašičin kanssa.

## Lähteet
Syvä uni

**Syvä uni** on unen vaihe. Se ilmenee nopeasti nukahtamisen jälkeen tulevan kevyen univaiheen jälkeen. Syvästä unesta ihmistä on vaikeaa saada hereille, sillä aistinelimiin tulevat ulkoiset ärsykkeet eivät tavoita aivoja.  Syvän unen aikana erittyy kasvuhormonia ja oppiminen tehostuu. Syvää unta ilmenee eniten ensimmäisen viiden unitunnin aikana ja sitä on noin neljäsosa aikuisen yöunesta. 

## Lähteet
Nicolas Burtin

**Nicolas Burtin** (s. 15. tammikuuta 1972) on ranskalainen, vuosina 1993–2006 maailmancupissa kilpaillut alppihiihtäjä. Hän menestyi parhaiten syöksylaskussa, jossa hän voitti yhden maailmancupin osakilpailun ja sijoittui olympialaisissa kuudenneksi.

Burtin sijoittui nuorten maailmanmestaruuskilpailuissa syöksylaskussa 11:nneksi vuonna 1990. Lillehammerin olympialaisissa 1994 hän sijoittui syöksylaskussa jaetulle kuudennelle sijalle ja supersuurpujottelussa 31:nneksi. Naganon olympialaisissa 1998 hänen syöksylaskusuorituksensa päättyi keskeytykseen. MM-kilpailujen syöksylaskussa hän sijoittui 23:nneksi sekä St. Antonissa 2001 että St. Moritzissa 2003.

Burtin voitti urallaan yhden maailmancupin syöksylaskun osakilpailun, Norjan Kvitfjellissä maaliskuussa 1998. Saman vuoden tammikuussa hän saavutti uransa kolme muuta palkintosijaa, kun hän sijoittui toiseksi Wengenissä, Kitzbühelissä ja Garmisch-Partenkirchenissä. Hän sijoittui maailmancupin kokonaiskilpailussa 16:nneksi ja syöksylaskucupissa kolmanneksi kaudella 1997–1998.

Nicolas Burtinin veli Raphaël Burtin on myös olympialaisissa kilpaillut alppihiihtäjä.

## Maailmancupin osakilpailuvoitot

## Lähteet
Nokkaripsimonni

**Nokkaripsimonni** (*Synodontis xiphias*) on ripsimonneihin kuuluva kalalaji. Lajia tavataan uhanalaisena Afrikasta. 

## Koko ja ulkonäkö
Nokkaripsimonni on heimonsa lajeista kookkain ja voi saavuttaa jopa 67&ndash;80 cm:n pituuden. Lajin pää on litteähkö ja kuonossa on viiksisäipari, joka voi olla haarautunut. Kalan selkä- ja rintaevien ensimmäinen ruoto on jäykkä ja piikikäs. Selässä on myös rasvaevä. Nokkaripsimonnin ruumiin pohjaväri on ruskea ja siinä on pieniä pilkkuja.

## Levinneisyys ja elintavat
Nokkaripsimonnia tavataan vain Nigerjoesta Nigeriasta. Se elää jokien suvantopaikoissa. Nokkaripsimonni luokitellaan äärimmäisen uhanalaiseksi. Suurin uhka kannalle on elinympäristön saastuminen öljynporauksen vuoksi. Lajia myös kalastetaan paikallisesti.

## Lähteet
Kanariansaarten parlamentti

**Kanariansaarten parlamentti** on Kanariansaarten lainsäädäntöelin. Parlamentissa on tällä hetkellä 70 edustajaa.

## Lähteet
* https://www.parcan.es/composicion/listapleno.py
* http://www.rtvc.es/noticias/el-psoe-gana-las-elecciones-segun-sondeo-de-rtvc-199158.aspx#.YKeTU6gzZPY
Aarne Alaja

**Aarne Olavi Alaja** (vuoteen 1935 **Alander**, 20. toukokuuta 1912 Längelmäki – 26. syyskuuta 1942 Malgobek) oli suomalainen yleisurheilija, joka toisen maailmansodan aikana kuului Waffen-SS-joukkoihin. Tampereen Pyrinnön juoksijana Alaja voitti vuonna 1937 SM-viestien 4 × 800 metrin matkalla pronssia ja oli 4 × 1 500 metrin matkalla neljäs. Kalevan kisoissa vuonna 1939 Alander oli 800 metrillä seitsemäs.

Ammatiltaan Alaja oli radioteknikko ja sotilasarvoltaan vääpeli. Hän osallistui talvisodassa (6.VK/6.RPr.) Summan ja Viipurin taisteluihin. Jatkosodan alla Alander liittyi vapaaehtoisena SS-joukkoihin ja matkasi neljännessä ryhmässä Vaasasta Danzigiin, jonne saapui 8. kesäkuuta 1941. Alaja osana suomalaista SS-pataljoonaa osallistui taisteluihin nykyisten Puolan ja Ukrainan alueilla. Vuoden 1942 alkupuoliskolla suomalaispataljoona siirtyi Kaukasuksen alueelle. 

Alaja kaatui Malgobekin alueen taistelussa Itä-Kaukasuksella syyskuussa 1942.

## Lähteet

## Aiheesta muualla
*
Andrej Križaj

**Andrej Križaj** (s. 11. syyskuuta 1986 Jesenice, Jugoslavia) on slovenialainen, vuosina 2006–2012 maailmancupissa kilpaillut alppihiihtäjä. Hän sijoittui maailmancupissa parhaimmillaan 19:nneksi Val Gardenan supersuurpujottelussa joulukuussa 2009.

Križaj sijoittui nuorten maailmanmestaruuskilpailuissa 2005 neljänneksi supersuurpujottelussa, 11:nneksi syöksylaskussa ja 12:nneksi suurpujottelussa. Vuoden 2006 nuorten MM-kilpailuissa hänen kaikki neljä suoritustaan päättyivät keskeytykseen. Vancouverin olympialaisissa 2010 hän oli suurpujottelussa 33:s ja syöksylaskussa 37:s. Supersuurpujottelussa hänet hylättiin ja alppiyhdistetyssä hän keskeytti. Garmisch-Partenkirchenin MM-kilpailuissa 2011 Križaj keskeytti supersuurpujottelussa.

## Lähteet
Sulfidimineraali

**Sulfidimineraalit** ovat mineraaleja, jotka koostuvat ensisijassa rikin yhdisteistä, tyypillisesti sulfidi- (S2-) tai persulfidi-anioneista (S22-). Monet sulfidimineraalit ovat tärkeitä malmimineraaleja. Ryhmään kuuluvat myös selenidit, telluridit, antimonidit ja vismutidit.

Ulkoisten ominaisuuksien perusteella sulfidimineraaleista voidaan erottaa *kiisut*, *hohteet* ja *välkkeet*.

## Tärkeitä tai yleisiä sulfidimineraaleja
### Sulfideja
* Akantiitti Ag2S
* Antimonihohde Sb2S3
* Argentiitti Ag2S
* Borniitti Cu5FeS4 (kirjava kuparikiisu)
* Kovelliini CuS
* Kuparihohde Cu2S
* Kuparikiisu CuFeS2
* Lyijyhohde PbS
* Magneettikiisu Fe1−xS
* Markasiitti FeS2 (vesikiisu)
* Milleriitti NiS
* Molybdeenihohde MoS2
* Orpimentti As2S3
* Pentlandiitti (Fe,Ni)9S8
* Realgaari AsS
* Rikkikiisu FeS2 (katinkulta)
* Sinkkivälke ZnS
* Sinooperi HgS
* Vismuttihohde Bi2S3

### Sulfarsenideja
* Arseenikiisu FeAsS
* Gersdorffiitti NiAsS
* Kobolttihohde (Co,Fe)AsS

### Sulfosuolat
* Bournoniitti PbCuSbS3
* Jamesoniitti Pb4FeSb6S14
* Proustiitti Ag3AsS3
* Pyrargyriitti Ag3SbS3
* Tennantiitti Cu12As4S13
* Tetraedriitti Cu12Sb4S13

## Kuvia

Pyrite elbe.jpg|Pyriitti
Stibnite-150558.jpg|Antimonihohde
Realgar-229713.jpg|Realgaari
Sándor Kányádi

**Sándor Kányádi** (1929 Nagygalambfalva, nyk. Romania – 2018 Budapest, Unkari) oli Romanian unkarilaiseen vähemistöön kuulunut runoilija.

Kányádi kuului toisen maailmansodan jälkeiseen runoilijasukupolveen, joka ihaili uudistuksia ja kehitystä. Sävy muuttui kuitenkin myöhemmin katkeraksi hänen tulkitessaan vähemmistökansansa tilaa ja tuntoja. Kányádi kirjoitti myös lapsille.

## Suomennetut teokset

* *Shamaanilintu*, toim. ja kääntäneet Anna-Liisa Alanko, Raija Hämäläinen, Ádám Törpényi Szabó. Joensuu, 1983.
* *On seutuja: runoja ja runoelmia*, suom. ja toim. Hannu Launonen ja  Béla Jávorszky, WSOY 1996 

## Lähteet

## Aiheesta muualla
Villa Gustafsberg

**Villa Gustafsberg** on historiallinen puuhuvila Turun Ruissalossa. Rakennus on valmistunut vuonna 1884 kauppaneuvos Gustaf Albert Petreliuksen kesähuvilaksi. Nykyisin rakennus tontteineen on Turun kaupungin omistuksessa. Kaupunki vuokraa tonttia yksityiselle taholle.

## Historia ja arkkitehtuuri
Venäjän keisarin luovutettua Ruissalon saaren Turun kaupungille 1800-luvun puolessa välissä alettiin saareen rakentaa kauniita huvilarakennuksia. Villa Gustafsberg valmistui vuonna 1884 ja sen on suunnitellut arkkitehti Hugo Neuman. 

Villa Gustafsbergin hirsirakenteinen huvila on vuorattu laudoilla ja julkisivut ovat maalattu valkeaksi vaaleanpunaisilla yksityiskohdilla. 300-neliöinen puuhuvila sijaitsee 8 000-neliöisellä tontilla. Huvila on tunnettu koristeellisista lehtisahauksistaan ja lautarakenteista. Rakennuksen kuistin ikkunat ovat koristeltu värillisillä laseilla.

## Lähteet
Solveig Pedersen

**Solveig Pedersen** (s. 6. syyskuuta 1965 Kristiansand) on norjalainen maastohiihtäjä, viestin olympia- ja MM-mitalisti. Hän on pituudeltaan 174&nbsp;cm.

Pedersen saavutti nuorten MM-kilpailuissa Kuopiossa 1983 hopeaa 3&nbsp;×&nbsp;5&nbsp;kilometrin viestissä. Hän sijoittui 1991 Val di Fiemmen MM-kilpailuissa 15 kilometrin perinteisen hiihtotavan kilpailussa neljänneksi, 5 kilometrin perinteisen kilpailussa kahdeksanneksi ja 30 kilometrin vapaan hiihtotavan kilpailussa 20:nneksi. 4&nbsp;×&nbsp;5&nbsp;kilometrin viestissä hän hiihti avausosuuden Norjan hopeajoukkueessa.

Pedersen hiihti jälleen ensimmäisen osuuden Norjan saavuttaessa viestihopeaa Albertvillen olympialaisissa 1992. Hän sijoittui samoissa kilpailuissa 5 kilometrin perinteisen hiihtotavan kilpailussa kahdeksanneksi, takaa-ajokilpailussa 15:nneksi ja 15 kilometrin perinteisen kilpailussa 20:nneksi.

Pedersen saavutti ainoan maailmancupin palkintosijansa oltuaan kolmas Klingenthalin 15 kilometrin perinteisen hiihtotavan kilpailussa tammikuussa 1991. Kymmenen parhaan joukkoon hän sijoittui kaikkiaan 11 kertaa. Maailmancupin kokonaiskilpailussa hän oli kymmenes kaudella 1990–1991.

Pedersen saavutti Norjan-mestaruuskilpailuissa neljä hopea- ja kolme pronssimitalia vuosina 1986−1992.

## Lähteet
Luettelo Sándor Kányádin suomennetusta tuotannosta

Tämä on **luettelo [[Sándor Kányádi]]n suomennetusta tuotannosta**.

## Suomennetut teokset
* *Shamaanilintu*, toim. ja kääntäneet Anna-Liisa Alanko, Raija Hämäläinen, Ádám Törpényi Szabó. Joensuu, 1983.
* *On seutuja: runoja ja runoelmia*, suom. ja toim. Hannu Launonen ja Béla Jávorszky, WSOY 1996 

### Suomennetut runot
;Lähde
* Teoksessa: Anna-Maija Raittila, *Valvo meissä, satakieli: runoja ja runosuomennoksia*, Helsinki: Kirjayhtymä 1990 
** Avaruuskoekielto
** Eräs joulumuunnelma
** Erään vanhuksen viimeinen huokaus
** Ikuinen paimen
** Jos hän aavistaisi
** Joukkohautavirsi
** Kokoontumisvapaus sulkumerkkeineen
** Kulunein sanoin
** Kynsiin piirrettyjä säkeitä
** Maalari
** N. Stanescun jäähyväiset
** On seutuja
** Saarnaajan kirjan 1. luvun 9. säe
** Sanovat
** Satu kirjoituskoneesta
** Seppele
** Totetumaton tapaaminen János Pilinszkyn kanssa
** Varjokuva

* Teoksessa: *Puulta puulle: unkarilaisen vähemmistön nykylyriikkaa Transilvaniasta*, suom. ja toim. Hannu Launonen ja Béla Jávorszky, WSOY 1985 
** Eedenin portilla
** Ensimmäisen lyönnin jälkeen
** Juoppo Agamemnon
** Kirjanmerkki
** Niin tulen kuolemaan
** Oikaisu
** Olisi vielä
** On seutuja
** Prometheus
** Pullopostia: Albert Camus'n muistolle
** Puulta puulle
** Pystysuorat hevoset
** Sota
** Talon edessä koko yön
** Talvimaisema junasta
** Tunteellinen runo
** Vainajain päivä Wienissä: Kerran sinutkin punotaan
** Vainajain päivä Wienissä: Sen jälkeen ei mitään odotettavissa
** Vainajain päivä Wienissä: Toinen kesäkuuta tuhatyhdeksänsataaneljäkymmentäneljä
** Valta
** Vernissage
** Ylösnousemuksen jälkeen

* Teoksessa: *Maailman runosydän*, toim. Hannu Tarmio; Janne Tarmio, WSOY Helsinki 1998  Kányádin runojen suomentajat: Hannu Launonen ja Béla Jávorszky
** Koruton laulu
** Psalmi 90: Sinä annat ihmisten tulla maaksi jälleen
** Niin tulen kuolemaan
** Talon edessä koko yön

* Teoksessa: *Maalliset mantrat*, Tommy Tabermann, Helsinki: WSOY 2000  Kányádin runojen suomentajat: Hannu Launonen ja Béla Jávorszky
** Eedenin portilla
** Olisi vielä
** On seutuja
** Sitten

* Julkaisussa: *[[Kerberos (lehti)|Kerberos]]* 2008: 2, Runot suom. Tuula Komsi
** Hevonen ja ratsastaja
** Joku kulkee puiden kukkulaa
** Kulunein sanoin
** Rippeet
** Neljän säikyn rivin kapinapahanen

* Julkaisussa: *[[Parnasso]]*, Runojen suomentajat: Hannu Launonen ja Béla Jávorszky,
** Prometheus (Prométheusz), julkaisussa: Parnasso 1983; nro 8
** Pullopostia: Albert Camusin muistolle (Palackposta), julkaisussa: Parnasso 1983; nro 8
** Puulta puulle, julkaisussa: Parnasso 1983; nro 8
** Talvimaisema junasta (Téli táj vonatból), julkaisussa: Parnasso 1983; nro 8
** Vainajain päivä Wienissä, Julkaisussa: Parnasso 1996; nro 2
** Vernissage, julkaisussa: Parnasso 1983; nro 8
** Ylösnousemuksen jälkeen, julkaisussa: Parnasso 1983; nro 8

## Lähteet